## Més de 200 docents i 40 empreses participen en unes jornades per a enfortir la connexió entre els centres d’FP i el teixit productiu de la Comunitat Valenciana

*** Durant les jornades Innovatec, programa impulsat per la Conselleria d’Educació, s’han abordat les últimes tendències en innovació educativa i metodològica aplicada a l’FP
* “Estes sessions contribuïxen a consolidar una FP moderna, dinàmica i alineada amb els reptes del futur i a estretir llaços entre les empreses i els centres”, afirma la directora general de Formació Professional**

Més de 200 docents i 40 empreses han participat este mes de febrer en les jornades Innovatec organitzades dins de la xarxa Novigi, un programa impulsat per la Conselleria d’Educació, Cultura, Universitats i Ocupació per a enfortir la connexió entre els centres de Formació Professional i el teixit productiu de la Comunitat Valenciana.

Les sessions, celebrades en diferents punts de la Comunitat Valenciana, han servit com a espai de trobada entre l’àmbit educatiu i el sector empresarial, amb l’objectiu de fomentar la col·laboració, l’intercanvi de coneixements i l’adaptació de la formació a les necessitats del mercat laboral.

Durant les jornades s’han abordat les últimes tendències en innovació educativa i metodològica aplicada a l’FP, amb la finalitat de millorar l’ocupabilitat de l’alumnat i potenciar la competitivitat del teixit empresarial valencià.

“El balanç ha sigut molt positiu, amb una resposta favorable tant per part dels docents com dels representants de les empreses participants”, ha assenyalat la directora general de Formació Professional, Marta Armendia.

La comunitat educativa ha destacat l’oportunitat de conéixer de primera mà les demandes del sector productiu, mentres que les empreses han valorat la possibilitat d’establir vincles directes amb els centres formatius i el seu alumnat.

Armendia ha subratllat la importància del programa Innovatec dins de la xarxa Novigi “per a consolidar una FP moderna, dinàmica i alineada amb els reptes del futur”.

“Des de la Conselleria es continuarà promovent este tipus de trobades i reforçant les sinergies entre el món educatiu i l’empresarial, amb l’objectiu de continuar impulsant la qualitat i la rellevància de la Formació Professional en la Comunitat Valenciana”, ha conclòs.

Fecha: 17/02/2025